# Henrik IV., kralj Engleske

### Izvor: Wikipedija

Henrik IV.

Henrik IV. (Dvorac Bolingbroke, 3. travnja 1367. - 20. ožujka 1413.), engleski kralj

Poznat je i pod imenom Henry Bolingbroke budući da je rođen u dvorcu Bolingbroke. Sin je Johna od Gaunta, vojvode od Lancastera, a unuk Edvarda III.. Tijekom djetinjstva odrastao je zajedno sa svojim prethodnikom Rikardom, ali su se tijekom života politički i osobno razišli zbog toga što je Henrik bio oštri Rikardov oponent.

Nakon što ga je Rikard II. zajedno sa ocem prognao, te mu 1399. godine, nakon očeve smrti, uskratio pravo nasljedstva, uz pomoć francuskog kralja pokrenuo je vojni napad na Englesku, nadmudrio Rikarda, uhvatio ga te prisilio na abdikaciju, poslije koje je zatočen i umro. Henrik je okrunjen 13. listopada 1399. godine kao Henrik IV. i bio je začetnik engleske kraljevske dinastije Lancaster.

Početak Henrikove vladavine obilježen je pobunama Owaina Glyndwra koji se sam proglasio princem od Walesa (nasljednikom kralja Engleske), te moćnog Henryja Percyja, grofa od Northumberlanda. Naime, Henry Percy bio je na čelu moćne veleposjedničke obitelji, koja je na sjeveru Engleske raspolagala velikom moći. Percyji su u početku poduprli Henrikovo preuzimanje prijestolja, ali su se, bijesni zbog toga što je odbio ispuniti njihove zahtjeve, 1403. pobunili i sklopili savez sa Glyndwrom. Henrik je odlučno odgovorio porazivši i ubivši u bici kod Shrewsburyja nasljednika obitelji Percy, "naprasitog" sir Henryja Percyja, prisilivši njegova oca, grofa od Northumberlanda da raspusti svoju vojsku. Isti je 1405. godine organizirao novu pobunu s Glyndwrom, nadbiskupom Yorka Scropeom i Edmundom Mortimerom, grofom od Marcha, koji je polagao uvjerljivo nasljedno pravo na krunu, s obzirom da je bio potomak trećeg sina Edvarda III., dok je Henrik bio potomak četvrtog sina. Henrik je uspio suzbiti i ovu pobunu kao što je 1408. suzbio i treću pobunu grofa od Northumberlanda. Tada je isti grof poražen i ubijen na Bramham Mooru.

Henrik je također tijekom svoje vladavine bio suočen i sa slabljenjem engleskog položaja u Irskoj, francuskim napadima na engleske posjede u Akvitaniji, te sukobom sa Škotskom, budući da je od 1406. godine Henrik u svom zatočeništvu držao škotskog kralja Jamesa I.

Henrik je imao teških zdravstvenih problema u vidu stanovite kožne bolesti i, pretpostavlja se, epileptičnih napada, što je 1413. dovelo do njegove smrti. Naslijedio ga je sin Henrik.

Prethodnik: | Kralj Engleske | Nasljednik:
Rikard II. | Henrik V., kralj Engleske

v·d·e
Engleski vladari

something | Alfred Veliki • Edvard I. Stariji • Aelfweard • Ethelstan Sjajni • Edmund I. Veličanstveni • Edred • Edwy • Edgar I. Miroljubivi • Edvard II. Mučenik • Ethelred II. Nespremni • Edmund II. Željeznoboki • Sven I. Rašljobradi*† • Knut Veliki*† • Harold I. • Hartaknut* • Edvard III. Ispovjednik • Harold II. • Edgar II. • Vilim I. Osvajač • Vilim II. Riđi • Henrik I. • Stjepan • Matilda • Henrik II. • Rikard I. Lavljeg Srca • Ivan Bez Zemlje • Henrik III. • Edvard I. Dugonogi • Edvard II. • Edvard III. • Rikard II. • Henrik IV. • Henrik V. • Henrik VI. ¶• Edvard IV. • Edvard V. • Rikard III. • Henrik VII. • Henrik VIII.‡ • Edvard VI.‡ • Jane Grey ‡ • Marija I. Krvava‡ • Elizabeta I.‡ • Jakov I.‡§ • Karlo I.‡§ • Interregnum • Karlo II.‡§ • Jakov II.‡§ • Marija II.‡§ i Vilim III. Oranski‡§ (kao suvladari Marija II. i Vilim III. Oranski) • Ana‡§ |
* ujedno i vladar Danske • † ujedno i vladar Norveške • ‡ujedno i gospodar Irske • § ujedno i vladar Škotske • ¶ ujedno i vladar Francuske•

v·d·e
Britanski vladari

| Vladari Kraljevine Velike Britanije Ana • Đuro I. • Đuro II. • Đuro III. |
| Vladari Ujedinjenog kraljevstva Đuro III. • Đuro IV. • Vilim IV. • Viktorija • Edvard VII. • Đuro V. • Edvard VIII. • Đuro VI. • Elizabeta II.• |

Nedovršeni biografski članak Henrik IV., kralj Engleske dopunite prema pravilima Wikipedije.

Dobavljeno iz "http://hr.wikipedia.org../../../h/e/n/Henrik_IV.%2C_kralj_Engleske_2b67.html"

Kategorije: U izradi, Vladari | Engleski vladari

##### Views

- Članak
- Razgovor
- Trenutna inačica

##### Traži

##### Drugi jezici

- Български
- Bosanski
- Cymraeg
- Deutsch
- English
- Español
- Suomi
- Français
- עברית
- Magyar
- Italiano
- 日本語
- Latina
- Nederlands
- ‪Norsk (bokmål)‬
- Polski
- Português
- Română
- Русский
- Simple English
- Српски / Srpski
- Svenska
- 中文